CELEX: 32018R0995
Language: da
Date: 2018-07-12 00:00:00
Title: Kommissionens gennemførelsesforordning (EU) 2018/995 af 12. juli 2018 om ændring af gennemførelsesforordning (EU) 2016/2080 for så vidt angår perioderne for afgivelse af bud

16.7.2018   
            
            
               DA
            
            
               Den Europæiske Unions Tidende
            
            
               L 178/4
            
         KOMMISSIONENS GENNEMFØRELSESFORORDNING (EU) 2018/995
   af 12. juli 2018
   om ændring af gennemførelsesforordning (EU) 2016/2080 for så vidt angår perioderne for afgivelse af bud
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter og om ophævelse af Rådets forordning (EØF) nr. 922/72, (EØF) nr. 234/79, (EF) nr. 1037/2001 og (EF) nr. 1234/2007 (1),
   under henvisning til Kommissionens gennemførelsesforordning (EU) 2016/1240 af 18. maj 2016 om gennemførelsesbestemmelser til Europa-Parlamentets og Rådets forordning (EU) nr. 1308/2013 for så vidt angår offentlig intervention og støtte til privat oplagring (2), særlig artikel 28, og
   ud fra følgende betragtninger:
   
               (1)
            
            
               Ved Kommissionens gennemførelsesforordning (EU) 2016/2080 (3) er der indledt en licitationsprocedure for salg af skummetmælkspulver. Der blev oprindelig foreskrevet to dellicitationer pr. måned med undtagelse af august og december.
            
         
               (2)
            
            
               Gennemførelsesforordning (EU) 2016/2080 blev ændret ved Kommissionens gennemførelsesforordning (EU) 2017/472 (4), idet antallet af perioder, i hvilke der kan afgives bud, blev begrænset til én pr. måned, og den bestemmelse, der gælder for en sådan periode i august, blev fjernet.
            
         
               (3)
            
            
               Erfaringerne med de dellicitationer, der er gennemført i 2018, har vist, at der er en stigende interesse for licitationen under de aktuelle markedsforhold. Det er derfor hensigtsmæssigt at genindsætte det oprindelige antal perioder, i hvilke der kan afgives bud, og at fastsætte en sådan periode for august.
            
         
               (4)
            
            
               Eftersom perioden i august ender den fjerde tirsdag i måneden, er det, for at undgå, at der er to bud i to på hinanden følgende uger, hensigtsmæssigt, at der kun er én periode i september.
            
         
               (5)
            
            
               Gennemførelsesforordning (EU) 2016/2080 bør derfor ændres.
            
         
               (6)
            
            
               Foranstaltningerne i denne forordning er i overensstemmelse med udtalelse fra Komitéen for den Fælles Markedsordning for Landbrugsprodukter —
            
         VEDTAGET DENNE FORORDNING:
   Artikel 1
   Artikel 2, stk. 2, i gennemførelsesforordning (EU) 2016/2080 affattes således:
   
      »2.   De perioder, i hvilke der kan indgives bud til den anden og efterfølgende dellicitationer, begynder den første arbejdsdag efter udløbet af den foregående frist. Fristerne udløber kl. 11.00 (belgisk tid) den første og tredje tirsdag i måneden. I august udløber fristen dog 11.00 (belgisk tid) den fjerde tirsdag, i september kl. 11.00 (belgisk tid) den tredje tirsdag og i december kl. 11.00 (belgisk tid) den anden tirsdag. Falder tirsdagen på en helligdag, er fristen kl. 11.00 (belgisk tid) den foregående arbejdsdag.«
   
   Artikel 2
   Denne forordning træder i kraft den 18. juli 2018.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 12. juli 2018.
      
         
            På Kommissionens vegne
         
         
            For formanden
         
         Phil HOGAN
         
            Medlem af Kommissionen
         
      
   
   
      (1)  EUT L 347 af 20.12.2013, s. 671.
   
      (2)  EUT L 206 af 30.7.2016, s. 71.
   
      (3)  Kommissionens gennemførelsesforordning (EU) 2016/2080 af 25. november 2016 om indledning af en licitationsprocedure for salg af skummetmælkspulver (EUT L 321 af 29.11.2016, s. 45).
   
      (4)  Kommissionens gennemførelsesforordning (EU) 2017/472 af 15. marts 2017 om ændring af gennemførelsesforordning (EU) 2016/2080 for så vidt angår perioderne for afgivelse af bud (EUT L 73 af 18.3.2017, s. 5).